Publication: Magyar Közlöny
Issue: MK-2002-58 (Year: 2002, Number: 58)
Era: 1990-2004
Section: a 94/2002. (V. 5.) Korm. rendelethez
Paragraph Index: 239

3. A csomagolás hasznosítható jellegére vonatkozó követelmények — Az anyagában történõ hasznosítás: a csomagolást úgy kell elõállítani, hogy a piacképes termékek gyártása során felhasznált anyagok bizonyos súlyszázalékának visszaforgatását lehetõvé tegyék. E százalékos arány megállapítása azon anyagtípustól függõen változhat, amelybõl a csomagolás összetevõdik. — Az energia-visszanyerés formájában hasznosítható csomagolás: az energia-visszanyerés céljából feldolgozott csomagolási hulladéknak minimális alsó fûtõértékkel kell rendelkeznie ahhoz, hogy lehetõvé tegye az energia-visszanyerés optimalizálását. — A komposztálás formájában hasznosítható csomagolás: a komposztálás céljából feldolgozott csomagolási hulladéknak olyan biológiai úton lebontható jelleggel kell rendelkeznie, hogy az ne akadályozza az elkülönített begyûjtést és azt a komposztálási eljárást vagy tevékenységet, amelynek azt alávetik. — Biológiai úton lebontható csomagolás: a biológiai úton lebontható csomagolásnak olyan összetétellel kell rendelkeznie, hogy képes legyen fizikai, kémiai, termikus vagy biológiai bomlásra úgy, hogy a levegõ jelenlétében végsõ soron szén-dioxiddá, biomasszává, vízzé vagy levegõ kizárása mellett elsõsorban metánná bomoljon.

Source: https://magyarkozlony.hu/hivatalos-lapok/251deccb1547235b036feb72f333f31ecde59aeb/dokumentumok/934f4a40a5e7e7c348f095ee7abfe2e685ca8c33/letoltes